ai4bharat/Pralekha huggingface dataset:
প্রধানমন্ত্রীরদপ্তর
বিগত ৯টি বছর ভবিষ্যৎমুখী সংস্কারের সাক্ষী থেকেছে , যা ব্যবসা সহায়ক পরিবেশেরও উন্নতি ঘটিয়েছে : প্রধানমন্ত্রী
নয়াদিল্লি, ১৪ জুন, ২০২৩
প্রধানমন্ত্রী শ্রী নরেন্দ্র মোদী বিভিন্ন সংস্কারপ্রয়াস সম্পর্কিত নিবন্ধ, রেখাচিত্র, ভিডিও ও তথ্য প্রকাশ করেছেন। এই সংস্কার প্রয়াসগুলি কেবল ব্যবসার পরিবেশকেই সহজ করে তোলেনি, যুব সমাজের মধ্যে উদ্যোগমুখী চেতনারও সঞ্চার করেছে।
এক ট্যুইট বার্তায় প্রধানমন্ত্রী বলেছেন;
“বিগত ৯টি বছর এমন সব ভবিষ্যৎমুখী সংস্কারের সাক্ষী থেকেছে যা কেবল ব্যবসার পরিবেশকেই সহজ করে তোলেনি, যুব সমাজের মধ্যে উদ্যোগমুখী চেতনারও সঞ্চার করেছে। বিকাশ ও উদ্ভাবনকে উৎসাহিত করতে আমরা এই লক্ষ্যে কাজ চালিয়ে যাব।”
CG/SD/NS …1
(
গ্রামোন্নয়নমন্ত্রক
আজাদি কা অমৃত মহোৎসবের অঙ্গ হিসেবে দেশজুড়ে মহাত্মা গান্ধী নারেগা উদ্যোগের আওতায় ক্লিন গ্রীণ ভিলেজ সপ্তাহ উদযাপন
নতুন দিল্লি, ০৯ নভেম্বর, ২০২১
সুদীর্ঘ ৭৫ সপ্তাহ জুড়ে আজাদি কা অমৃত মহোৎসব উদযাপনের অঙ্গ হিসেবে রাজ্য/ কেন্দ্রশাসিত অঞ্চলগুলিতে গত ২৯ অক্টোবর থেকে ৪ নভেম্বর পর্যন্ত মহাত্মা গান্ধী নারেগা উদ্যোগের আওতায় সপ্তাহব্যাপী ক্লিন গ্রীণ ভিলেজ বা পরিচ্ছন্ন সবুজায়িত গ্রাম কর্মসূচির আয়োজন করা হয়। সপ্তাহব্যাপী এই কর্মসূচিতে সোক পিট চিহ্নিতকরণ ও নির্মাণ, কেঁচো সার উৎপাদন এবং বর্জ্য থেকে সম্পদ সৃষ্টির মতো বিষয়ে গুরুত্ব দেওয়া হয়। এছাড়াও বর্জ্য পদার্থের পুনর্ব্যবহার, সহজেই পরিবেশের সঙ্গে মিশে যায় না এমন বর্জ্যের ব্যবহার প্রভৃতির বিষয় নিয়ে কর্মসূচিতে গুরুত্ব দেওয়া হয়।
সারা দেশজুড়ে গ্রামবাসীরা উৎসাহের সঙ্গে ক্লিন গ্রীণ ভিলেজ উদ্যোগে অংশ নেন। বহু গ্রাম পঞ্চায়েতে সপ্তাহব্যাপী সভা-সমিতি এবং হাতে কলমে প্রশিক্ষণ শিবির আয়োজন করা হয়। রাজ্য ও কেন্দ্রশাসিত অঞ্চলগুলিতে এধরণের ১ হাজার ৯৭০টি শিবিরে আড়াই হাজারের বেশি বর্জ্য থেকে সম্পদ সৃষ্টির প্রশিক্ষণ কর্মসূচির আয়োজন করা হয়। একই সঙ্গে সারা সপ্তাহ জুড়ে ৮ হাজার ৮০০টিরও বেশি সোক পিট এবং ২ হাজার ২০০টির বেশি কেঁচো সার উৎপাদন ইউনিটের কাজ সমাপ্ত হয়েছে।
কেন্দ্রীয় গ্রামোন্নয়ন মন্ত্রক মহাত্মা গান্ধী জাতীয় গ্রামীণ কর্মসংস্থান সুনিশ্চিতকরণ কর্মসূচি  মাধ্যমে গ্রামগুলিকে পরিষ্কার পরিচ্ছন্ন এবং সবুজায়িত করে তুলতে গ্রাম পঞ্চায়েতগুলিকে উৎসাহিত করছে। মন্ত্রক এই কর্মসূচিতে সোক পিট নির্মাণ, কঠিন বর্জ্য ব্যবস্থাপনা, কেঁচো সার উৎপাদন, পয়ঃপ্রণালী ব্যবস্থা, বিদ্যালয় ও অঙ্গনওয়াড়ি কেন্দ্রগুলিতে শৌচাগার নির্মাণ ও গ্রামীণ নর্দমা তথা বর্জ্য জল জমা হওয়ার জলাশয় গড়ে তোলার ওপর গুরুত্ব দিয়ে আসছে।
CG/BD/SKD/
(Visitor Counter : 136
নির্বাচনকমিশন
সমস্ত রাজ্য ও কেন্দ্রশাসিত অঞ্চল থেকে মুখ্য নির্বাচনী আধিকারিকদের নিয়ে দেশের নির্বাচন কমিশন এক সম্মেলনের আয়োজন করেছে
নয়াদিল্লি, ১২ মে, ২০২২
সমস্ত রাজ্য ও কেন্দ্রশাসিত অঞ্চলের মুখ্য নির্বাচনী আধিকারিকদের নিয়ে দেশের নির্বাচন কমিশন আজ নতুন দিল্লিতে এক সম্মেলনের আয়োজন করেছে। নির্বাচন সংক্রান্ত পরিকল্পনা, ব্যয় পর্যবেক্ষণ, নির্বাচনী তালিকা, তথ্য প্রযুক্তির প্রয়োগ, ডেটা ম্যানেজমেন্ট, ইভিএম/ভিভিপ্যাট, সময় মতো অভিযোগ নিষ্পত্তি, সিস্টেমেটিক ভোটার্স এডুকেশন অ্যান্ড ইলেক্টরাল পার্টিসিপেশন ক্ষেত্রে বিষয়-ভিত্তিক আলোচনা, কৌশল গ্রহণ, ভোটারদের কাছে পৌঁছনো, গণমাধ্যম ও যোগাযোগ সহ ৫টি রাজ্যে সম্প্রতি শেষ হওয়া রাজ্য বিধানসভা নির্বাচন থেকে অভিজ্ঞতা ও শিক্ষণীয় বিষয় ভাগ করে নেওয়ার জন্য দু’দিনের এই সম্মেলনের আয়োজন করা হয়েছে।
ভাষণে দেশের মুখ্য নির্বাচন কমিশনার শ্রী সুশীল চন্দ্র জানান, এ ধরনের সম্মেলন হ’ল - একে-অপরের কাছ থেকে অভিজ্ঞতা বিনিময় এবং শেখার জন্য একটি আদর্শ মঞ্চ। মুখ্য নির্বাচনী আধিকারিকদের প্রশংসা করে তিনি বলেন এই মহামারী পরিস্থিতিতে ৫টি রাজ্যে যেভাবে বিধানসভা ভোট পরিচালিত হয়েছে, তা অনুকরণীয়। শ্রী সুশীল চন্দ্র ভোটার তালিকায় নাম নথিভুক্তিকরণ থেকে ভোটদান পর্যন্ত সম্পূর্ণ নির্বাচনী প্রক্রিয়ার মাধ্যমে ভোটারদের জন্য পরিষেবাগুলি ক্রমান্বয়ে উন্নতিসাধন করার উপর জোর দেন। তিনি বলেন, মুখ্য নির্বাচনী আধিকারিকরাই হলেন রাজ্যগুলিতে ভারতের নির্বাচন কমিশনের মুখ। নির্বাচন সংক্রান্ত ব্যবস্থাপনার উন্নতিসাধন এবং ভোটারদের সুবিধার জন্য ভারতের নির্বাচন কমিশনকে নিয়মিত-ভিত্তিতে প্রতিক্রিয়া জানাতে মুখ্য নির্বাচনী আধিকারিকদের কাছে আহ্বান জানান তিনি। পাশাপাশি, নির্বাচন পরিচালনার ক্ষেত্রে মুখ্য নির্বাচনী আধিকারিকদের সেরা কর্মপদ্ধতি এবং উদ্ভাবনী বিষয়গুলি বিশ্ব দরবারে তুলে ধরা ও প্রচারের জন্য আবেদন জানান। দেশের মুখ্য নির্বাচন কমিশনার হিসাবে পরবর্তী নির্বাচন কমিশনার শ্রী রাজীব কুমার নিয়োগ হওয়ায় তাঁকে ধন্যবাদও জানান তিনি। এই সম্মেলনে ভারতের নির্বাচন কমিশনের পত্রিকা ‘মাই ভোট ম্যাটার্স’ প্রকাশ করা হয়। একই সঙ্গে, নির্বাচন পরিসংখ্যান সংক্রান্ত পকেট বুক-ও প্রকাশ করা হয়েছে।
CB/SS/SB
(Visitor Counter : 95
রেলমন্ত্রক
জল সংরক্ষণে তেজাস এক্সপ্রেসের বেসিন-কলগুলিতে ‘এরেটর’ বসানো হল
নয়াদিল্লি, ১৮ মে, ২০১৮
চলন্ত ট্রেনে জলের খরচ সংক্রান্ত অভিযোগ এড়ানোর ক্ষেত্রে জলের সীমিত ব্যবহার কেবলমাত্র একটি কার্যকর উপায়ই নয়, সেইসঙ্গে বহুমূল্য জলসম্পদ সংরক্ষণের দিক থেকেও গুরুত্বপূর্ণ পদক্ষেপ। তাই, চলন্ত ট্রেনে জলের খরচে রাশ টানতে ভারতীয় রেলের ভুসাওয়াল ডিভিশন তেজাস এক্সপ্রেসের  বেসিন কলগুলিতে বিশেষভাবে নির্মিত ‘এরেটর’ লাগানো হচ্ছে। নতুন এই ব্যবস্থার ফলে কল থেকে ছোট ছোট নালি দিয়ে বেরিয়ে আসা জলের প্রবাহ এরেটর-এর মাধ্যমে ভেঙে গিয়ে পরিশ্রুত উপ-ধারায় পরিণত হবে। এইভাবে, কলে বসানো এরেটর অতিরিক্ত জল প্রবাহ কমিয়ে জলের অপচয় রোধ করবে।
এককালীন ব্যবস্থা হিসাবে এরেটর লাগানো হবে। তেজাস এক্সপ্রেসে বর্তমানে যে সমস্ত বেসিন-কল রয়েছে, সেগুলি না পালটিয়েই এই এরেটর বসানো হবে। এরেটরের মাধ্যমে প্রতিটি কলে এক-চতুর্থাংশ পর্যন্ত জল সংরক্ষণ সম্ভব হবে। জল সংরক্ষণের দিক থেকে নিঃসন্দেহে এটি একটি গুরুত্বপূর্ণ পদক্ষেপ।
CG/BD/DM/.....
(Visitor Counter : 42
আদিবাসীবিষয়কমন্ত্রক
আজাদি কা অমৃত মহোৎসবের অঙ্গ হিসেবে ১৫ই নভেম্বর জনজাতীয় গৌরব দিবস পালনের নেতৃত্ব দেবেন প্রধানমন্ত্রী : শ্রী অর্জুন মুন্ডা
নতুন দিল্লি, ১২ই নভেম্বর, ২০২১
প্রধানমন্ত্রী শ্রী নরেন্দ্র মোদী আজাদি কা অমৃত মহোৎসবের অঙ্গ হিসেবে ১৫ই নভেম্বর জনজাতীয় গৌরব দিবস উদযাপনের নেতৃত্ব দেবেন। নতুন দিল্লিতে এক সাংবাদিক সম্মেলনে কেন্দ্রীয় আদিবাসী বিষয়ক মন্ত্রী শ্রী অর্জুন মুন্ডা একথা জানান। প্রধানমন্ত্রী জনজাতীয় গৌরব দিবস উপলক্ষ্যে ভূপালে একটি অনুষ্ঠানে যোগ দেবেন। ২ লক্ষের বেশি আদিবাসী সম্প্রদায়ের মানুষ এই অনুষ্ঠানে অংশগ্রহণ করবেন। প্রধানমন্ত্রী ভার্চুয়ালী রাঁচির বীরসা মুন্ডা স্বাধীনতা সংগ্রামী সংগ্রহশালার উদ্বোধন করবেন।
১৫ই নভেম্বর জনজাতীয় গৌরব দিবস উদযাপনের সিদ্ধান্ত নেওয়ায় প্রধানমন্ত্রীকে শ্রী মুন্ডা ধন্যবাদ জানিয়েছেন। তিনি বলেন, এর ফলে আদিবাসী সম্প্রদায়ের মানুষদের মধ্যে নতুন উৎসাহ উদ্দীপনা ও আস্থার সঞ্চার হয়েছে। স্বাধীনতা সংগ্রামের অজানা নায়কদের শ্রদ্ধা জানাতে এই প্রথম আদিবাসী স্বাধীনতা সংগ্রামীদের জন্য এধরণের বৃহৎ অনুষ্ঠানের আয়োজন করা হয়েছে।
শ্রী মুন্ডা বলেন, প্রাচীনকাল থেকে জম্মু-কাশ্মীর, মণিপুর, নাগাল্যান্ড সহ দেশের সীমান্তবর্তী অঞ্চলে আদিবাসী সম্প্রদায়ের মানুষরা বসবাস করেন। দেশ রক্ষায় তারা গুরুত্বপূর্ণ ভূমিকা পালন করে আসছেন। ভারতের স্বাধীনতা আন্দোলনে বীরসা মুন্ডা একটি উল্লেখযোগ্য নাম। তাই প্রধানমন্ত্রীর পৌরোহিত্যে কেন্দ্রীয় মন্ত্রিসভার বৈঠকে তাঁর জন্মদিনটিকে জনজাতীয় গৌরব দিবস পালনের সিদ্ধান্ত নেওয়া হয়েছে। এই উপলক্ষ্যে ১৫ থেকে ২২শে নভেম্বর – সপ্তাহ ব্যাপী নানা অনুষ্ঠানের আয়োজন করা হয়েছে। আদিবাসী স্বাধীনতা সংগ্রামীদের শ্রদ্ধা জানানোর পাশাপাশি দেশের প্রত্যন্ত অঞ্চলে আজাদি কা অমৃত মহোৎসব পালন করা হবে। ১৫ই নভেম্বর সংসদ ভবনে প্রধানমন্ত্রী বীরসা মুন্ডার মূর্তিতে পুষ্পার্ঘ্য অর্পণ করবেন। ১৬ই নভেম্বর থেকে নতুন দিল্লিতে জাতীয় আদি মহোৎসব শুরু হবে। এই অনুষ্ঠানে আদিবাসী সম্প্রদায়ের মানুষরা তাঁদের উৎপাদিত পণ্য নতুন দিল্লিতে অনুষ্ঠান স্থলে নিয়ে আসবেন। এছাড়াও এই অনুষ্ঠানে আদিবাসীদের সংস্কৃতি এবং শিল্পকর্ম প্রদর্শিত হবে। স্বাধীনতার আগে ৮৫টি আদিবাসী সম্প্রদায়ের আন্দোলনকে চিহ্নিত করা হয়েছে। বিভিন্ন রাজ্যে ২০০ জনের বেশি আদিবাসী সম্প্রদায়ের স্বাধীনতা সংগ্রামীকে ইতিহাসের পাতা থেকে তুলে আনা হয়েছে। এদের মধ্যে উল্লেখযোগ্য রাণী দুর্গাবতী, রাণী গাইদিলিউ এবং বাবা তিলকা মাঝি উল্লেখযোগ্য। আদিবাসী বিষয়ক মন্ত্রক রাঁচির বীরসা মুন্ডা স্বাধীনতা সংগ্রামী সংগ্রহশালা সহ ১০টি সংগ্রহশালা গড়ে তুলছে। রাঁচির বীরসা মুন্ডা জেলের সংরক্ষণ ও সৌন্দর্যায়ন করা হচ্ছে। সেখানে ১৩ জন আদিবাসী স্বাধীনতা সংগ্রামীর প্রতিকৃতি বসানো হয়েছে। এছাড়াও লাইট অ্যান্ড সাউন্ড প্রদর্শনীর ব্যবস্থা করা হচ্ছে। মন্ত্রী জানান, আদিবাসী সম্প্রদায়ের মানুষদের প্রকৃত অবদানের কথা তুলে ধরা হচ্ছে এবং আগামী দিনে তাদের সার্বিক উন্নয়নের জন্য সরকার নানা উদ্যোগ নিয়েছে।
CG/CB/SFS
(Visitor Counter : 105
শিল্পওবাণিজ্যমন্ত্রক
কৃষি রপ্তানী বাড়াতে তহবিল
নয়াদিল্লী, ১৮ সেপ্টেম্বর, ২০২০
কৃষি রপ্তানী নীতি রূপায়ণের অঙ্গ হিসেবে অনেকগুলি রাজ্য তাদের কার্যের পরিকল্পনা চূড়ান্ত করেছে। কৃষি রপ্তানীর প্রতিবন্ধক বিভিন্ন পরিকাঠামোর ফাঁক চিহ্নিত করেছে। এই ফাঁকগুলি ভরাতে রাজ্যগুলি বাণিজ্য দপ্তরে ট্রেড ইনফ্রাসট্রাকচার ফর একপোর্ট স্কিম  এবং কৃষি ও কৃষক কল্যাণ মন্ত্রক, মতস্য মন্ত্রক, খাদ্য প্রক্রিয়াকরণ শিল্প মন্ত্রক ইত্যাদির বিভিন্ন চলতি কর্মসূচির অধীনে সাহায্য নিতে পারে।
সরকার একটি সার্বিক কৃষি রপ্তানী নীতি গ্রহণ করেছে যাতে ভারতের কৃষি রপ্তানী বাড়ে এবং কৃষকদের আয় বৃদ্ধি পায়। বাণিজ্য দপ্তর রাজ্য এবং জেলা স্তরে এই নীতি রূপায়ণে অনেকগুলি পদক্ষেপ নিয়েছে। রাজ্য নির্দিষ্ট কার্যকর পরিকল্পনা, রাজ্য স্তরের মনিটারিং কমিটি, কৃষিজ রপ্তানীর জন্য নোডাল এজেন্সি এবং গুচ্ছ স্তরের কমিটি গড়া হয়েছে বিভিন্ন রাজ্যে। দেশ এবং পণ্য নির্দিষ্ট কার্যকর পরিকল্পনা তৈরি করা হয়েছে রপ্তানীর প্রসারে। কৃষক সংযোগ পোর্টাল তৈরি করা হয়েছে কৃষকদের, কৃষক উৎপাদক সংস্থা এবং সমবায়গুলি একটি মঞ্চ দিতে যাতে তারা রপ্তানীকারকদের সঙ্গে কথাবার্তা বলতে পারে। রপ্তানী বাজারে সংযোগের জন্য গুচ্ছগুলিকে ক্রেতা-বিক্রেতা বৈঠকের আয়োজন করা হয়েছে।
ভারত সরকার কৃষি ক্ষেত্রে সংস্কারের জন্য নিম্নলিখিত তিনটি অধ্যাদেশ এনেছে-
১. দ্যা ফারমার্স প্রডিউস ট্রেড অ্যান্ড কমার্স  অর্ডিন্যান্স ২০২০। এর লক্ষ্য এমন একটি পরিবেশ তৈরি করা যেখানে কৃষক এবং ব্যবসায়ীরা কৃষি পণ্যের ক্রয়-বিক্রয়ে পছন্দের স্বাধীনতা পাবে। যার ফলে প্রতিযোগিতা মূলত বিকল্প ব্যবসায়িক পথে উপযুক্ত দর পাবে। এছাড়াও এর লক্ষ্য দক্ষ, স্বচ্ছ এবং প্রতিবন্ধকতা মুক্ত আন্তঃরাজ্য এবং অন্তররাজ্য কৃষি পণ্যের ব্যবসা-বাণিজ্য সম্ভব হয়। এর ফলে ইলেকট্রনিং ট্রেডিং কাঠামোর সুবিধা দেবে।
২. দ্যা ফারমার্স  এগ্রিমেন্ট অন প্রাইস অ্যাসিওরেন্স অ্যান্ড ফার্ম সার্ভিসেস অর্ডিন্যান্স ২০২০। এর লক্ষ্য কৃষি চুক্তির জন্য একটি জাতীয় কাঠামো গড়ে তোলা যা কৃষকের ক্ষমতায়ণ ঘটাবে এবং কৃষককে সুরক্ষা দেবে কোনো কৃষি বাণিজ্য সংস্থার সঙ্গে চুক্তির ক্ষেত্রে। এই অধ্যাদেশের বলে উচিত এবং স্বচ্ছতার সঙ্গে আপোস আলোচনার মাধ্যমে উৎপাদক উপযুক্ত দাম পাবে।
৩. দ্যা এসেনশিয়াল কমোডিটিজ  অর্ডিন্যান্স ২০২০। এর লক্ষ্য কৃষি ক্ষেত্রে প্রতিযোগিতা বৃদ্ধি এবং বিধিনিয়ম শিথিল করে কৃষকদের আয় বৃদ্ধি সেইসঙ্গে উপভোক্তাদের স্বার্থ রক্ষা। এই অধ্যাদেশ কেন্দ্রীয় সরকারকে নির্দিষ্ট কয়েকটি খাদ্য দ্রব্য সরবরাহ করার অনুমোদন দেয় বিশেষ পরিস্থিতিতে যেমন- যুদ্ধ, খরা, অত্যাধিক বাজারদর এবং ভয়ানক প্রাকৃতিক দুর্যোগে।
আজ রাজ্যসভায় এক লিখিত জবাবে কেন্দ্রীয় বাণিজ্য ও শিল্পমন্ত্রী শ্রী পীযূষ গোয়েল একথা জানিয়েছেন।
(CG/AP/NS
কৃষিমন্ত্রক
প্রধানমন্ত্রী ফসল বীমা যোজনায় ২০২১-২২ অর্থবর্ষে সরকার ১৬ হাজার কোটি টাকা বরাদ্দ করেছে
নতুন দিল্লি, ৭ ফেব্রুয়ারি, ২০২১
কৃষকদের ফসলের নিরাপত্তা বাড়াতে এবং ফসল বীমার সর্বাধিক সুবিধা তাঁদের কাছে পৌঁছে দিতে ভারত সরকার ২০২১-২২ অর্থবছরে প্রধানমন্ত্রী ফসল বীমা যোজনায় ১৬ হাজার কোটি টাকা বরাদ্দ করেছে। এটি ২০২০-২১ অর্থবছরের তুলনায় বাজেটে ৩০৫ কোটি টাকা বৃদ্ধি করা হয়েছে। যা দেশে কৃষি ক্ষেত্রের অগ্রগতির প্রতি সরকারের প্রতিশ্রুতি ব্যক্ত করে।
প্রধানমন্ত্রী ফসল বীমা যোজনা প্রকল্পটি ফসল বপন থেকে শুরু করে ফসল কাটা পর্যন্ত পুরো প্রক্রিয়াটির মান্যতা দেবে।
কেন্দ্রীয় সরকার ৫ বছর আগে ২০১৬ সালের ১৩ জানুয়ারি কৃষকদের জন্য এই বীমা যোজনার সূচনা করে। বর্তমানে প্রধানমন্ত্রী ফসল বীমা যোজনা কৃষকদের ক্ষেত্রে বিশ্বের বৃহত্তম বীমা প্রকল্প। বর্তমানে ৫.৫ কোটিরও বেশি কৃষক এই প্রকল্পের সঙ্গে যুক্ত রয়েছেন। এই যোজনায় যেসব কৃষক যুক্ত হয়েছেন তার মধ্যে ৮৪ শতাংশ ক্ষুদ্র ও প্রান্তিক কৃষক। সরকারের উদ্দেশ্য হচ্ছে, পরিকাঠামোগত, যৌক্তিক এবং অন্যান্য চ্যালেঞ্জ গুলির মোকাবিলা করা। এর পাশাপাশি, আত্মনির্ভর ভারত গঠনের লক্ষ্যে প্রধানমন্ত্রী ফসল বীমা যোজনা সুবিধা আরও সম্প্রসারিত করা।
জলশক্তি মন্ত্রক
জল জীবন মিশনের অধীনে ২৭৮ লক্ষ বাড়িতে নল বাহিত জলের সংযোগ
নতুন দিল্লী, ১৬ ডিসেম্বর, ২০২০
জল জীবন মিশন প্রকল্পে ২৭৮ লক্ষ বাড়িতে নল বাহিত পানীয় জলের সংযোগ দেওয়ার কথা সরকার ২০১৯ সালের ১৫ আগস্ট ঘোষণা করেন। বর্তমানে সারাদেশে গ্রামীণ এলাকায় মোট ৬.০১ কোটি বাড়িতে নলবাহিত পানীয় জলের সংযোগ রয়েছে। দেশের মোট ১৮ টি জেলা ইতিমধ্যেই তাদের সমস্ত বাড়িতে নল বাহিত পানীয় জলের সংযোগ স্থাপন করেছে।
জল শক্তি মন্ত্রক জল জীবন মিশন প্রকল্পের মাধ্যমে প্রতিটি রাজ্যের সাথে যৌথভাবে নল বাহিত পানীয় জল সরবরাহের পদক্ষেপ গ্রহণ করে। সেই অনুযায়ী ২০২৪ সালের মধ্যে দেশের সমস্ত গ্রামীণ এলাকায় নল বাহিত পানীয় জল সরবরাহ করার কথা ঘোষণা করা হয়। সেই অনুযায়ী দেশের ১৯. ০৫ কোটি গ্রামীণ এলাকার বসতবাড়ির মধ্যে এ পর্যন্ত ৩.২৩ কোটি বাড়িতে নল বাহিত পানীয় জল দেওয়া সম্ভব হয়েছে। বাকি ১৫.৮১ কোটি বাড়িতে দেওয়ার কাজ চলছে। এজন্য ২০২০-২১ আর্থিক বছরে ২৩ হাজার ৫০০ কোটি টাকা বরাদ্দ করা হয়েছে।
বেশকিছু রাজ্য ২০২৪ সালের আগেই সমস্ত বাড়িতে নল বাহিত পানীয় জল দেওয়ার লক্ষ্য অর্জন করবে বলে মনে করা হচ্ছে।
প্রধানমন্ত্রীরদপ্তর
এশিয়ান গেমস্ ২০২২ – এ ৫০ মিটার রাইফেল থ্রি-পি বিভাগে পুরুষদের দলের স্বর্ণ পদক জয় উদযাপনে প্রধানমন্ত্রী
নয়াদিল্লি, ২৯ সেপ্টেম্বর, ২০২৩
হ্যাংঝাউ-তে এশিয়ান গেমস্ ২০২২ – এ পুরুষদের দলগত ৫০ মিটার রাইফেল থ্রি-পি বিভাগে বিশ্ব রেকর্ড গড়ে সোনা জেতার জন্য প্রধানমন্ত্রী শ্রী নরেন্দ্র মোদী স্বপ্নিল কুসালে, ঐশ্বরী প্রতাপ সিং তোমার এবং অখিল শেওরান-কে অভিনন্দন জানিয়েছেন।
এক্স পোস্টে প্রধানমন্ত্রী বলেছেন, “এক অসাধারণ জয়, মর্যাদাপূর্ণ স্বর্ণ পদক এবং একটি বিশ্ব রেকর্ড! এশিয়ান গেমস্ – এ পুরুষদের ৫০ মিটার রাইফেল থ্রি-পি দলগত বিভাগে জয়ের জন্য স্বপ্নিল কুসালে, ঐশ্বরী প্রতাপ সিং তোমার এবং অখিল শেওরান-কে অভিনন্দন। তাঁরা ব্যতিক্রমী সংকল্প ও দলগত সংহতির পরিচয় রেখেছেন”।
PG/SD/SB
(
প্রধানমন্ত্রীরদপ্তর
হিমাচলপ্রদেশের কিন্নৌরে দুর্ঘটনায় প্রাণহানির খবরে প্রধানমন্ত্রীর শোক প্রকাশ
পিএমএনআরএফ থেকে এককালীন অর্থ সাহায্যের ঘোষণা
নতুনদিল্লি, ২৫শে জুলাই, ২০২১
প্রধানমন্ত্রী শ্রী নরেন্দ্র মোদী হিমাচল প্রদেশের কিন্নৌরে প্রাণহানির খবরে শোকপ্রকাশ করেছেন। তিনি দুর্ঘটনায় নিহতদের নিকটাত্মীয়কে এককালীন ২ লক্ষ টাকা এবং আহতদের ৫০হাজার টাকা দেবার কথা ঘোষণা করেছেন।
একগুচ্ছ ট্যুইট বার্তায় প্রধানমন্ত্রী বলেছেন, “ হিমাচল প্রদেশের কিন্নৌরে ভূমিধ্বসে প্রাণহানির খবরে আমি মর্মাহত। দুর্ঘটনায় আহতদের চিকিৎসার জন্য সব রকমের ব্যবস্থা নেওয়া হয়েছে। আমি তাঁদের দ্রুত আরোগ্য কামনা করি PM @narendramodi
হিমাচল প্রদেশের কিন্নৌরে দুর্ঘটনায় নিহতদের নিকটাত্মীয়কে পিএমএনআরএফ থেকে এককালীন ২ লক্ষ টাকা এবং আহতদের ৫০হাজার টাকা দেওয়া হবে : PM @narendramodi”
CG/CB
(Visitor Counter : 86
প্রধানমন্ত্রীরদপ্তর
আমাদের কৃষক ভাই-বোনেদের উন্নয়নে আমরা সব রকম চেষ্টা চালাবো : প্রধানমন্ত্রী
নয়াদিল্লি, ১৬ মার্চ, ২০২৩
প্রধানমন্ত্রী শ্রী নরেন্দ্র মোদী সরকারের নীতির ফলে চিনি শিল্প ক্ষেত্রে আত্মনির্ভর হয়ে ওঠার বিষয়ে সন্তোষ প্রকাশ করেছেন।
কেন্দ্রীয় কৃষি এবং কৃষক কল্যাণ মন্ত্রী শ্রী নরেন্দ্র সিং তোমরের ট্যুইটের জবাবে প্রধানমন্ত্রী তাঁর ট্যুইটে বলেন;
“কৃষক ভাই-বোনদের জীবনে এভাবেই আনন্দ বজায় থাকুক এই কামনাই করি। তাদের কল্যাণের জন্য আমরা সব রকম চেষ্টা চালাবো।”
PG/PM/NS
(
প্রধানমন্ত্রীরদপ্তর
বৈশাখী উপলক্ষে শুভেচ্ছা প্রধানমন্ত্রীর
নয়াদিল্লি, ১৪ এপ্রিল, ২০২৩
প্রধানমন্ত্রী শ্রী নরেন্দ্র মোদী পবিত্র বৈশাখী উৎসব উপলক্ষে জনগণকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেন :
“বৈশাখীর শুভেচ্ছা রইল। এই উৎসব সমাজে সৌভ্রাতৃত্ব ও একাত্মতা আরও মজবুত করুক, এই কামনা করি।”
PG/PM/DM/
(
নির্বাচনকমিশন
যেসমস্ত প্রার্থীদের বিরুদ্ধে ফৌজদারি মামলা রয়েছে তাঁদের সম্পর্কে সুপ্রিম কোর্টের নির্দেশ নির্বাচন কমিশন বাস্তবায়িত করবে
নয়াদিল্লি, ১৪ ফেব্রুয়ারি, ২০২০
নির্বাচন কমিশন আদর্শ জীবনযাত্রা এবং কঠোরভাবে নিরপেক্ষতা বজায় রাখার লক্ষ্যে সর্বদা সচেতন। সুপ্রিম কোর্ট ১৩ ফেব্রুয়ারি সংবিধানের ১২৯ এবং ১৪২ নম্বর ধারার বিষয়ে যে রায় দান করেছিল তা হল
১. কেন্দ্র এবং রাজ্যস্তরের নির্বাচনে রাজনৈতিক দলগুলি তাদের ওয়েবসাইটে মনোনিত প্রার্থীদের বিষয়ে বিস্তারিত তথ্য প্রদান করবে যেখানে প্রার্থীদের বিরুদ্ধে যেসব ফৌজদারি মামলা রয়েছে সেগুলির বিষয়ে বিস্তারিত তথ্যথাকবে।
২. কেন তাকে প্রার্থী করা হল সেবিষয়ে সমস্ত তথ্য দেওয়া থাকবে যেখানে প্রার্থীর যোগ্যতা, তার বিভিন্ন কাজকর্মের খতিয়ানেরও উল্লেখ থাকবে। শুধুমাত্র তার ‘জেতার সম্ভাবনা রয়েছে’ এরকম তথ্য রাখলে চলবেনা।
৩. এ বিষয়ে বিস্তারিত তথ্য: ক) একটি আঞ্চলিক সংবাদপত্র এবং একটি জাতীয় সংবাদপত্র, খ) ফেসবুক, টুইটার সহ রাজনৈতিক দলের সরকারি সোশ্যাল মিডিয়া যেকোন একটি প্ল্যাটফর্মে দিতে হবে।
৪. এই তথ্যগুলি প্রার্থীদের বাছাই করার ৪৮ ঘন্টার মধ্যে বা মনোনয়নপত্র জমা দেওয়ার প্রথম দিনের থেকে দু সপ্তাহ আগে- যেটি প্রথম হবে, তখনই তা প্রকাশ করতে হবে।
৫. ঐ প্রার্থীকে বাছাই করার ৭২ ঘন্টার মধ্যে সংশ্লিষ্ট রাজনৈতিক দলকে নির্বাচন কমিশনের কাছে এবিষয়ে বিস্তারিত তথ্য জানাতে হবে।
৬. যদি রাজনৈতিক দলটি নির্বাচন কমিশনের কাছে এই রিপোর্ট না জমা দেয় তাহলে তা আদালত অবমাননা বলে বিবেচিত হবে।
নির্বাচন কমিশন এই ঐতিহাসিক রায়কে স্বাগত জানিয়েছে। এরফলে, গণতান্ত্রিক পদ্ধতিতে নির্বাচনী প্রক্রিয়ায় সার্বিকভাবে নৈতিকতার বিষয়টি গুরুত্ব পাবে। এর আগে কমিশন ২০১৮র ১০ অক্টোবর যেসব প্রার্থীদের বিরুদ্ধে ফৌজদারি অপরাধের মামলা রয়েছে তাদের বিষয়ে বিস্তারিত নীতি-নির্দেশিকা জারি করে। ২০১৮র নভেম্বর থেকে সমস্ত নির্বাচনে এই নীতি-নির্দেশিকাগুলি কার্যকর করা হচ্ছে। এখন কমিশন একই মনোভাব নিয়ে সর্বোচ্চ আদালত যে নির্দেশগুলি পালন করার নিদেশ দিয়েছে তা রূপায়িত করবে।
SSS/CB/NS
(Visitor Counter : 81
প্রধানমন্ত্রীরদপ্তর
প্রধানমন্ত্রী আগামীকাল সিআইএসএফ-এর প্রতিষ্ঠা দিবসের সুবর্ণজয়ন্তী অনুষ্ঠানে যোগ দেবেন
নয়াদিল্লি, ০৯ মার্চ, ২০১৯
প্রধানমন্ত্রী শ্রী নরেন্দ্র মোদী ১০ই মার্চ ২০১৯-এ গাজিয়াবাদ কেন্দ্রীয় শিল্প নিরাপত্তা বাহিনী সিআইএসএফ-এর প্রতিষ্ঠা দিবসের সুবর্ণজয়ন্তী অনুষ্ঠানে যোগ দেবেন।
এই উপলক্ষ্যে গাজিয়াবাদের ইন্দিরাপুরমে ৫ নম্বর ব্যাটেলিয়ানের ক্যাম্পে এক অনুষ্ঠানে প্রধানমন্ত্রী বাহিনীর কুচকাওয়াজ প্রত্যক্ষ করবেন। তিনি ভালো কাজের স্বীকৃতি হিসেবে পুলিশ এবং ফায়ার সার্ভিস পদক প্রদান করবেন।
প্রধানমন্ত্রী শহীদ স্মৃতিতে পুস্পস্তবক অর্পণ করবেন। এরপর সিআইএসএফ জওয়ানদের উদ্দেশে তাঁর ভাষণ দেওয়ার কথা আছে।
CG/CB/NS
(Visitor Counter : 77
প্রধানমন্ত্রীরদপ্তর
ভারত-শ্রীলঙ্কার ভারচ্যুয়াল দ্বিপাক্ষিক শীর্ষ সম্মেলনে প্রধানমন্ত্রীর প্রারম্ভিক ভাষণ
নতুনদিল্লি, ২৬শে সেপ্টেম্বর, ২০২০
প্রধানমন্ত্রী মাহিন্দা রাজাপাকসে
নমস্কার,
আয়ুবোভান,
ভানাক্কাম
সুধীবৃন্দ,
আমি আপনাদের সকলকে এই ভার্চ্যুয়াল সম্মেলনে স্বাগত জানাচ্ছি। আমরা সবসময়ই ভারতে আপনার প্রথম সরকারী সফরে স্বাগত জানাতে পেরে দারুণ খুশি হব। আপনার জন্য আমন্ত্রণ রইল। বর্তমান পরিস্থিতিতে আমাদের এই ভার্চ্যুয়াল সম্মেলনে যোগ দিতে পেরে আমি খুব আনন্দিত। এই সম্মেলনে আমার আমন্ত্রণ আপনি গ্রহণ করায়, আপনাকে অনেক ধন্যবাদ জানাই।
প্রধানমন্ত্রীর পদের দায়িত্ব গ্রহণ করায় আমি আপনাকে অভিনন্দন জানাই। সংসদীয় নির্বাচনে এসএলপিপির বিপুল বিজয়ে আমি আবারো আপনাকে অভিনন্দন জানাই। আপনার নেতৃত্বের প্রতি জনসাধারণের যে আস্থা রয়েছে, তা এই ঐতিহাসিক বিজয়ের মাধ্যমে প্রতিফলিত হয়েছে। ভারত ও শ্রীলঙ্কার মধ্যে হাজার হাজার বছরের বহুস্তরীয় সম্পর্ক রয়েছে। আমার ‘প্রতিবেশী প্রথম’ নীতি ও আমার সরকারের সাগর তত্ত্বের জন্য আমরা শ্রীলঙ্কার সঙ্গে সম্পর্কের ক্ষেত্রে বিশেষ অগ্রাধিকার দিয়ে থাকি। বিমস্টেক, আইওরা, সার্কের মত ফোরামে ভারত ও শ্রীলঙ্কা নিবিড়ভাবে সহযোগিতা বজায় রেখে চলে।
আপনার দলের সাম্প্রতিক বিজয়ের ফলে ভারত ও শ্রীলঙ্কার মধ্যে নতুন ঐতিহাসিক সম্পর্ক গড়ে তোলার দারুণ একটি সুযোগ তৈরি হয়েছে। উভয় দেশের জনসাধারণ আমাদের দিকে নতুন আশা ও উৎসাহ নিয়ে তাকিয়ে আছেন। আপনি যে দৃঢ় সমর্থন পেয়েছেন এবং সংসদে আপনার নীতিগুলির জন্য যে সমর্থন পেয়েছেন আমি আশাবাদী যে, দ্বিপাক্ষিক সহযোগিতার সব ক্ষেত্রে তার ফলে সুবিধে হবে।
আমি এখন প্রধানমন্ত্রী রাজাপাকসেকে তাঁর প্রারম্ভিক ভাষণ শুরু করার জন্য অনুরোধ জানাচ্ছি।
CG/CB
(
ভারী শিল্প মন্ত্রক
নির্ধারিত রাষ্ট্রায়ত্ত সংস্থাগুলির  বিলগ্নিকরণ নীতিতে সরকার গুরুত্ব দিয়েছে
নয়াদিল্লি, ০৫ জুলাই, ২০১৯
কেন্দ্রীয় অর্থ তথা কর্পোরেট বিষয়ক মন্ত্রী শ্রীমতী নির্মলা সীতারমন আজ সংসদে বাজেট পেশ করে বলেছেন, নির্ধারিত রাষ্ট্রায়ত্ত সংস্থাগুলির বিলগ্নীকরণ নীতির বিষয়টিকে সরকার অগ্রাধিকার দিচ্ছে। বর্তমান বৃহৎ অর্থনীতির মাপকাঠিতে সরকার শুধুমাত্র এয়ার ইন্ডিয়ার ক্ষেত্রেই বিলগ্নীকরণ নীতি গ্রহণ করেনি, অন্যান্য রাষ্ট্রায়ত্ত সংস্থাগুলিতেও বেসরকারি অংশীদারিত্বের নীতি নিয়েছে।
রাষ্ট্রায়ত্ত সংস্থাগুলির কৌশলগত বিক্রি ছাড়াও আর্থিকভাবে ক্ষতির সম্মুখীণ রাষ্ট্রায়ত্ত সংস্থাগুলিকে একত্রীকরণের কাজ চলছে। কেন্দ্রীয় অর্থমন্ত্রী আরও জানান, সরকার কোনও কোনও ক্ষেত্রে বিলগ্নীকরণ ৫১ শতাংশের নীচে বেঁধে নিয়ন্ত্রণ বজায় রেখেছে। তবে, কেন্দ্রীয় সরকার বর্তমানের এই নিয়ন্ত্রণ নীতিতে পরিবর্তন আনার সিদ্ধান্ত নিয়েছে। শ্রীমতী সীতারমন বলেন, রাষ্ট্রায়ত্ত সংস্থাগুলিতে অংশীদারিত্ব বাড়ানোর সিদ্ধান্তও নেওয়া হয়েছে। এক্সচেঞ্জ ট্রেডেড ফান্ডস্  প্রমাণ করে খুচরো বিনিয়োগকারীদের বিনিয়োগের সুযোগ তৈরি হয়েছে এবং রাষ্ট্রায়ত্ত সংস্থাগুলির বিলগ্নিকরণ কর্মসূচি সঠিক পথে এগোচ্ছে।
CG/SS/SB
(Visitor Counter : 169
স্বাস্থ্যওপরিবারকল্যাণমন্ত্রক
কোভিড-১৯ টিকাদান সংক্রান্ত সর্বশেষ তথ্য
বিভিন্ন রাজ্য ও কেন্দ্রশাসিত অঞ্চলে এ পর্যন্ত ২৬ কোটিরও বেশি টিকাকরণ করা হয়েছে
বিভিন্ন রাজ্য ও কেন্দ্রশাসিত অঞ্চলের কাছে এখনও টিকার ১.৫৩ কোটি ডোজ রয়েছে
নতুন দিল্লি, ১৩ জুন, ২০২১
দেশজুড়ে টিকাকরণ অভিযানের অঙ্গ হিসেবে কেন্দ্রীয় সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা প্রদান করছে। এছাড়াও কেন্দ্রীয় সরকার রাজ্য ও কেন্দ্রশাসিত অঞ্চলগুলির জন্য সরাসরি টিকা কেনার সুবিধা করে দিয়েছে। করোনা সংক্রমণ প্রসার রোধে কেন্দ্রীয় সরকার নমুনা পরীক্ষা করা এবং চিকিৎসা থেকে শুরু করে টিকাকরণের ওপর সবিশেষ গুরুত্ব দিয়েছে
কোভিড-১৯ টিকাদানের তৃতীয় পর্যায়ে গতি আনতে এবং উদার মনোভাব নির্ধারণ পদ্ধতির আওতায় পয়লা মে থেকে ১৮ বছরের ঊর্ধ্বে সুবিধাভোগীদের টিকাদান পর্ব শুরু হয়েছে। এই অভিযানের আওতায় কেন্দ্রীয় সরকার সেন্ট্রাল ড্রাগস ল্যাবরেটরিগুলির ছাড়পত্রের ভিত্তিতে উৎপাদক সংস্থাগুলির কাছ থেকে টিকা সংগ্রহ করছে। সংগৃহীত এই টিকা বিনামূল্যে রাজ্য ও কেন্দ্রশাসিত অঞ্চলগুলিতে সরবরাহ করা হচ্ছে।
কেন্দ্রীয় সরকার এপর্যন্ত রাজ্য ও কেন্দ্রশাসিত অঞ্চলগুলিকে ২৬ কোটি ৬৪ লক্ষ ৮৪ হাজার ৩৫৯টি টিকার ডোজ সরবরাহ করেছে। এর মধ্যে বিনামূল্যে দেওয়ার টিকার পাশাপাশি উৎপাদক সংস্থাগুলির কাছ থেকে রাজ্যগুলি সরাসরি সংগ্রহ করা টিকাও রয়েছে।
আজ সকাল ৮টা পর্যন্ত পাওয়া তথ্য অনুযায়ী অপচয় হওয়া টিকার ডোজ সহ মোট ২৫ কোটি ১২ লক্ষ ৬৬ হাজার ৬৩৭টি টিকার ডোজ ব্যবহার করা হয়েছে। এছাড়াও টিকাকরণের জন্য রাজ্য ও কেন্দ্রশাসিত অঞ্চলগুলির কাছে এখনও পর্যন্ত ১ কোটি ৫৩ লক্ষ  টি টিকার ডোজ রয়েছে।
আগামী তিন দিনের মধ্যে আরও ৪ লক্ষ  টিকার ডোজ রাজ্য ও কেন্দ্রশাসিত অঞ্চল গুলিকে পাঠানো হচ্ছে।
CG/ SB
(Visitor Counter : 143
অর্থমন্ত্রক
জিএসটি পরিষদের ৫১তম বৈঠকের সুপারিশ
নয়াদিল্লি, ২ আগস্ট ২০২৩
কেন্দ্রীয় অর্থ ও কর্পোরেট বিষয়ক মন্ত্রী শ্রীমতী নির্মলা সীতারমনের পৌরোহিত্যে আজ নতুন দিল্লিতে ভিডিও কনফারেন্সের মাধ্যমে ৫১তম জিএসটি পরিষদের বৈঠক অনুষ্ঠিত হয়। বৈঠকে উপস্থিত ছিলেন কেন্দ্রীয় অর্থ প্রতিমন্ত্রী শ্রী পঙ্কজ চৌধুরি। এছাড়াও, রাজ্য ও কেন্দ্রশাসিত অঞ্চলের অর্থমন্ত্রী সহ অর্থ মন্ত্রক এবং রাজ্য / কেন্দ্রশাসিত অঞ্চলের প্রবীণ আধিকারিকরাও বৈঠকে উপস্থিত ছিলেন।
১১/০৭/২০২৩-এ অনুষ্ঠিত জিএসটি পরিষদের ৫০তম বৈঠকে ক্যাসিনো, ঘোড়দৌড় এবং অনলাইন গেমিং সংক্রান্ত মন্ত্রীগোষ্ঠীর দ্বিতীয় প্রতিবেদন নিয়ে আলোচনা হয়। বৈঠকে সুপারিশ করা হয়, ক্যাসিনো, ঘোড়দৌড় এবং অনলাইন গেমিং-এ পূর্ণ অঙ্কের ওপর ২৮ শতাংশ কর বসানো যেতে পারে। পরিষদ আরও সুপারিশ করেছিল, এই বিষয়ে স্বচ্ছতা আনতে আইন সংশোধন করা যেতে পারে।
সেইমতো ৫১তম বৈঠকে সিজিএসটি আইন, ২০১৭ এবং আইজিএসটি আইন, ২০১৭-য় কয়েকটি নির্দিষ্ট সংশোধনী সুপারিশ করা হয়েছে। সিজিএসটি আইন, ২০১৭-র সিডিউল-৩ সংশোধনীরও সুপারিশ করা হয়েছে যাতে ক্যাসিনো, ঘোড়দৌড়, অনলাইন গেমিং-এর ওপর কর-এর বিষয়ে স্বচ্ছতা থাকে। আইজিএসটি আইন, ২০১৭-য় নির্দিষ্ট সংস্থান অন্তর্ভুক্ত করারও সুপারিশ করেছে পরিষদ যাতে ভারতে বসবাসকারী ব্যক্তিকে বহির্ভারতের কোনও সরবরাহকারী দ্বারা অনলাইন মানি গেমিং সরবরাহ করার ওপর জিএসটি দেওয়ার দায়বদ্ধতা থাকে।
পরিষদ এও সুপারিশ করেছে যে, অনলাইন গেমিং সরবরাহ এবং ক্যাসিনোর কার্যকরী দাবির মূল্য নির্ধারণ করা যেতে পারে প্রদত্ত বা দেয় অথবা সরবরাহকারীর কাছে গচ্ছিত অর্থ অথবা খেলোয়াড়ের ওপর ভিত্তি করে। পরিষদ সুপারিশ করেছে যে সিজিএসটি বিধি, ২০১৭-কে সংশোধন করা যেতে পারে যাতে অনলাইন গেমিং এবং ক্যাসিনোর কার্যকরী দাবি সরবরাহের মূল্য নির্ধারণের নির্দিষ্ট সংস্থান অন্তর্ভুক্ত করা যায়। এ বিষয়ে নির্দিষ্ট বিজ্ঞপ্তি ও সংশোধনী জারি করারও সুপারিশ করেছে পরিষদ।
পরিষদ সিদ্ধান্ত নিয়েছে এই সংশোধনী প্রক্রিয়া যথাশীঘ্র সম্ভব সম্পূর্ণ করতে হবে এবং সংশোধনীগুলি কার্যকর করতে হবে ১ অক্টোবর, ২০১৩ থেকে।
(AC/AP/DM
কেন্দ্রীয়মন্ত্রিসভা
স্বচ্ছ ভারত মিশন  রূপায়ণে কেন্দ্রীয় মন্ত্রিসভার দুটি গুরুত্বপূর্ণ সিদ্ধান্ত
নয়াদিল্লি, ১ আগস্ট, ২০১৮
স্বচ্ছ ভারত কর্মসূচি  রূপায়ণে ২০১৮-১৯ অর্থ বছরে বাজেট অতিরিক্ত ১৫ হাজার কোটি টাকার সহায়সম্পদ সংগ্রহ এবং পূর্বতন আন্তর্জাতিক পানীয় জলের গুণমান সম্পর্কিত কেন্দ্রটির নতুন নামকরণ জাতীয় পানীয় জল, স্বাস্থ্য ব্যবস্থা ও গুণমান সম্পর্কিত কেন্দ্র করার সিদ্ধান্ত অনুমোদন করল কেন্দ্রীয় মন্ত্রিসভা।
প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত মন্ত্রিসভার এক বৈঠকে আজ , ২০১৮-১৯ অর্থ বছরে ন্যাবার্ডের মাধ্যমে স্বচ্ছ ভারত মিশন  রূপায়ণের লক্ষ্যে বাজেটে অতিরিক্ত ১৫ হাজার কোটি টাকা সংগ্রহের প্রস্তাব অনুমোদিত হয়েছে। অন্যদিকে, স্বচ্ছ ভারত মিশন  তহবিলকে কাজে লাগানোর জন্য অনুমতি দেওয়া হবে জাতীয় পানীয় জল, স্বাস্থ্য ব্যবস্থা ও গুণমান সম্পর্কিত কেন্দ্রকে।
কেন্দ্রীয় মন্ত্রিসভার এই প্রস্তাব মঞ্জুরের ফলে স্বচ্ছ ভারত মিশন -এর আওতায় উপকৃত হবে দেশের দেড় কোটি গ্রামীণ পরিবার। গ্রাম পঞ্চায়েতগুলিও কঠিন ও তরল বর্জ্য ব্যবস্থাপনার ক্ষেত্রে বিশেষ সুবিধা পাবে এই কর্মসূচি রূপায়ণের আওতায়। গ্রামগুলিতে প্রকাশ্যে প্রাকৃতিক কাজকর্ম বন্ধ করতেও সংগৃহীত তহবিলকে কাজে লাগানো হবে বলে স্থির হয়েছে।
CG/SKD/DM/…
(Visitor Counter : 65